Na temelju članka 86. Zakona o prostornom uređenju (Narodne novine broj 153/13, 65/17, 114/18, 39/19, 98/19 i 67/23), u daljnjem tekstu: Zakon, te temeljem članka 39. Statuta Općine Mihovljan, Općinsko vijeće, na 28. sjednici, 19. prosinca 2024., donosi

**Odluku o izradi izmjene i dopune**

**Prostornog plana uređenja Općine Mihovljan**

***Opće odredbe***

Članak 1.

Donosi se odluka o izradi izmjene i dopune Prostornog plana uređenja Općine Mihovljan, u daljnjem tekstu: Odluka.

Donošenjem ove Odluke započinje postupak izrade i donošenja izmjene i dopune Prostornog plana uređenja Općine Mihovljan (Službeni glasnik Krapinsko - zagorske županije broj 17/08 i 5/17), u daljnjem tekstu: izmjena i dopuna Plana.

Nositelj izrade izmjene i dopune Plana je Općina Mihovljan, Jedinstveni upravni odjel, u daljnjem tekstu: Nositelj izrade.

Odgovorna osoba Nositelja izrade je čelnik tijela iz stavka 3. ovoga članka.

***Pravna osnova za izradu izmjene i dopune Plana***

Članak 2.

Postupak izrade i donošenja izmjene i dopune Plana temelji se na odredbama članka 86. do članka 112. Zakona, a u skladu s odredbama Pravilnika o prostornim planovima (Narodne novine broj 152/23), u daljnjem tekstu: Pravilnik, i ostalim važećim propisima iz područja prostornog uređenja.

***Razlozi donošenja izmjene i dopune Plana, ciljevi i programska polazišta***

Članak 3.

Ovom Odlukom određuju se razlozi, ciljevi i programska polazišta u okviru kojih se određuju prostorno planska rješenja u postupku izrade izmjene i dopune Plana.

Razlozi za donošenje izmjene i dopune Plana:

1. Usklađenost sa zakonskim i podzakonskim okvirom
   1. Zakonska obveza izrade izmjene i dopune Plana i usklađenje sa Zakonom

Prostorni plan uređenja Općine izrađuje se temeljem članaka 76. i 77. Zakona o prostornom uređenju („Narodne novine“ broj 153/13, 65/17, 114/18, 39/19, 98/19, 67/23); (u daljnjem tekstu: Zakon), odgovarajućih drugih odredbi Zakona, koje se odnose na sadržaj, oblik i postupak izrade i donošenja prostornog plana uređenja općina, prema Pravilniku o prostornim planovima („Narodne novine“ broj 152/23) (u daljnjem tekstu: Pravilnik) i sukladno Uredbi o određivanju građevina, drugih zahvata u prostoru i površina državnog i područnog (regionalnog) značaja („Narodne novine“ broj 37/14, 154/14, 30/21, 75/22, 61/23);(u daljnjem tekstu: Uredba).

* 1. Usklađenje s planom više razine

Sukladno odredbama članka 61. stavka 2. Zakona Plan mora biti usklađen s prostornim planom više razine i to:

Prostorni plan Krapinsko-zagorske županije (Službeni glasnik Krapinsko-zagorske županije 4/02, 6/10, 8/15)

* 1. Usklađenje s planom šireg područja iste razine

Nije primjenjivo

1. Određivanje novih prostorno planskih rješenja

U izradi izmjena Plana provest će se analiza građevinskih područja i razmotriti mogućnosti proširenja i/ili smanjenja građevinskih područja naselja i izdvojenih građevinskih područja izvan naselja u okvirima koji su utvrđeni Zakonom o prostornom uređenju i Prostornim planom Krapinsko-zagorske županije.

Osnovni ciljevi i programska polazišta za izradu izmjene i dopune Plana:

Cilj izrade Plana je osuvremeniti, unificirati i digitalizirati prostorni plan uređenja te time pojednostavniti i olakšati njegovu provedbu. Plan će biti izrađen u modulu ePlanovi i modulu ePlanovi Editor informacijskog sustava prostornog uređenja, sukladno Pravilniku o prostornim planovima (NN 152/23). Plan će se izraditi i provoditi putem digitalnog infrastrukturnog servisa za unapređenje pružanja elektroničkih javnih usluga što će smanjiti opterećenja građanima, poslovnim subjektima i investitorima. Planom će se ubrzati izdavanje akata za gradnju i realizacija investicija na svim razinama upravljanja. Nova tehnologija izrade Plana omogućit će unošenje svih relevantnih prostornih podataka te njihovu analizu i usporedbu. Programska polazišta za izmjene i dopune Plana zasnovana su na važećim nacionalnim propisima, Strategiji razvoja Republike Hrvatske, Krapinsko-zagorske županije i Općine.

Ukoliko se za pojedini razlog iz ove Odluke tijekom izrade izmjene i dopune Plana utvrdi da je protivan pojedinom zakonu, sektorskom propisu ili Prostornom planu Krapinsko-zagorske županije, u odnosu na taj predmetni sadržaj se Prostorni plan neće izmijeniti.

***Obuhvat izmjene i dopune Plana***

Članak 4.

Plan se izrađuje i donosi za područje Općine Mihovljan.

Granice obuhvata Plana utvrđene su Zakonom o područjima županija, gradova i općina u Republici Hrvatskoj (NN 86/06, 125/06-ispravak, 16/07-ispravak, 95/08- Odluka USRH, 46/10-ispravak, 145/10, 37/13, 44/13, 45/13 i 110/15).

Obuhvat Plana prikazan je na Informacijskom sustavu prostornoga uređenja (https://ispu.mgipu.hr/).

***Sažeta ocjena stanja u obuhvatu izmjene i dopune Plana***

Članak 5.

Posljednje sveobuhvatne izmjene i dopune Prostornog plana uređenja općine Mihovljan izvršene su 2017. godine.

Ovim izmjenama i dopunama Prostorni plan predviđa se usklađenje s prostornim planom više razine – PP Krapinsko zagorske županije.

Ne očekuje se uvođenje novih niti drugačijih gospodarskih djelatnosti ni namjena, koje bi bile suprotne već obrađenim u važećem dokumentu.

***Popis sektorskih strategija i drugih dokumenata u skladu s kojima se utvrđuju zahtjevi za izradu izmjene i dopune Plana***

Članak 6.

Sektorske strategije, planovi, studije i drugi dokumenti doneseni na temelju posebnih propisa koji sadrže strateška usmjerenja te programi i planovi pojedinih sektora od utjecaja za izradu Plana u skladu s kojima javnopravna tijela utvrđuju zahtjeve za izradu Plana su:

Plan razvoja Krapinsko-zagorske županije 2021. – 2027. godine

***Način pribavljanja stručnih rješenja za izradu izmjene i dopune Plana***

Članak 7.

Osigurava stručni izrađivač Plana sa suradnicima

***Popis javnopravnih tijela određenih posebnim propisima, koja daju zahtjeve za izradu izmjene i dopune Plana iz područja svog djelokruga, te drugih sudionika i korisnika prostora koji trebaju sudjelovati u izradi izmjene i dopune Plana***

Članak 8.

Poziv na dostavu zahtjeva za izradu izmjene i dopune Plana uputit će se sljedećim javnopravnim tijelima:

* 1. Krapinsko-zagorska županija, Upravni odjel za gospodarstvo, poljoprivredu, promet i komunalnu infrastrukturu, HR-49000 Krapina, Magistratska ulica 1.
  2. Krapinsko-zagorska županija, Upravni odjel za prostorno uređenje, gradnju i zaštitu okoliša, HR-49000 Krapina, Magistratska ulica 1.
  3. Županijska uprava za ceste Krapinsko-zagorske županije, HR-49218 Pregrada, Janka Leskovara 40/1.
  4. Državni inspektorat, Područni ured Varaždin, Služba za nadzor zaštite na radu, Ispostava Krapina, HR-49000 Krapina, Frana Galovića 1c.
  5. HŽ INFRASTRUKTURA d.o.o., Sektor za razvoj, pripremu i provedbu investicija i EU fondova, HR-10000 Zagreb, Mihanovićeva ulica 12.
  6. ZAGORSKI VODOVOD d.o.o., HR-49210 Zabok, Ksavera Šandora Gjalskog 1.
  7. Hrvatske vode, VGO za gornju Savu, HR-10000 Zagreb, Ulica grada Vukovara 271.
  8. HRVATSKI TELEKOM d.d., Odjel za energetiku i mrežnu infrastrukturu, HR-10000 Zagreb, Slavonska avenija 6/VII.
  9. Hrvatska regulatorna agencija za mrežne djelatnosti, HR-10110 Zagreb, Ulica Roberta Frangeša Mihanovića 9.
  10. Hrvatske šume d.o.o., Uprava šuma Podružnica Zagreb, HR-10000 Zagreb, Lazinska 41.
  11. Ministarstvo unutarnjih poslova, Policijska uprava krapinsko-zagorska, Odjel za sigurnost cestovnog prometa, HR-49210 Zabok, Matije Gupca 53.
  12. Ministarstvo unutarnjih poslova, Ravnateljstvo civilne zaštite, Područni ured civilne zaštite Varaždin, Služba civilne zaštite Krapina, Odjel inspekcije, HR-49000 Krapina, Ulica dr. Franje Tuđmana 10.
  13. ZELENJAK PLIN d.o.o., HR-49290 Klanjec, Trg Antuna Mihanovića 1.
  14. PLIN KONJŠČINA d.o.o., HR-49282 Konjščina, Bistrička cesta 1.
  15. HUMPLIN d.o.o., HR-49231 Hum na Sutli, Lastine 1.
  16. PLINACRO d.o.o., HR-10000 Zagreb, Savska cesta 88a.
  17. Ministarstvo gospodarstva i održivog razvoja, Uprava vodnoga gospodarstva i zaštite mora, HR-10000 Zagreb, Ulica grada Vukovara 220.
  18. Ministarstvo zaštite okoliša i zelene tranzicije, Uprava za procjenu utjecaja na okoliš i održivo gospodarenje otpadom, HR-10000 Zagreb, Radnička cesta 80.
  19. Ministarstvo poljoprivrede, Uprava šumarstva, lovstva i drvne industrije, HR-10000 Zagreb, Planinska ulica 2a.
  20. Ministarstvo poljoprivrede, Uprava za poljoprivredno zemljište, biljnu proizvodnju i tržište, HR-10000 Zagreb, Ulica grada Vukovara 78.
  21. Ministarstvo mora, prometa i infrastrukture, Uprava za cestovni promet, cestovnu infrastrukturu i inspekciju, Sektor cestovne infrastrukture, HR-10000 Zagreb, Prisavlje 14.
  22. Ministarstvo zdravstva, Uprava za sanitarnu inspekciju, Sektor državne i granične sanitarne inspekcije, Odjel za zaštitu od zračenja, HR-10000 Zagreb, Ksaver 200a.
  23. Ministarstvo obrane, Uprava za materijalne resurse, Sektor za vojnu infrastrukturu i zaštitu okoliša, Služba za vojno graditeljstvo i energetsku učinkovitost, HR-10000 Zagreb, Trg kralja Petra Krešimira IV 1.
  24. Ministarstvo kulture i medija, Uprava za zaštitu kulturne baštine, Konzervatorski odjel u Krapini, HR-49000 Krapina, Magistratska 12.
  25. ZAGORSKI METALAC d.o.o., HR-49210 Zabok, Celine 2.
  26. HUMVIO d.o.o., HR-49231 Hum na Sutli, Lastine 1.
  27. KRAKOM - VODOOPSKRBA I ODVODNJA d.o.o., HR-49000 Krapina, Gajeva 20.
  28. Općina Novi Golubovec, HR-49255 Novi Golubovec, Novi Golubovec 35.
  29. Općina Radoboj, HR-49232 Radoboj, Radoboj 8.
  30. Općina Mače, HR-49251 Mače, Mače 30.
  31. Općina Lobor, HR-49253 Lobor, Trg svete Ane 26.
  32. Grad Krapina, HR-49000 Krapina, Magistratska 30.
  33. Općina Bedekovčina, HR-49221 Bedekovčina, Trg Ante Starčevića 4.
  34. Hrvatski operator prijenosnog sustava d.d., Sektor za razvoj, priključenja, izgradnju i upravljanje imovinom, HR-10000 Zagreb, Kupska 4.
  35. Hrvatske autoceste d.o.o., HR-10000 Zagreb, Širolina ulica 4.
  36. HEP-Operator distribucijskog sustava d.o.o., Elektra Zabok, HR-49210 Zabok, Matije Gupca 57.
  37. HEP-Proizvodnja d.o.o., HR-10000 Zagreb, Ulica grada Vukovara 37.
  38. Hrvatske ceste d.o.o., Sektor za održavanje i promet, Poslovna jedinica Zagreb, Tehnička ispostava Zagreb, HR-10000 Zagreb, Metalčeva 5.

Poziv na dostavu zahtjeva za izradu izmjene i dopune Plana uputit će se i drugim sudionicima i korisnicima prostora koji sudjeluju u izradi izmjene i dopune Plana:

1. Javna ustanova za upravljanje zaštićenim prirodnim vrijednostima na području KZŽ, HR-49232 Radoboj, Radoboj 8.

Rok za dostavu zahtjeva je 30 dana od zaprimanja poziva za dostavu zahtjeva.

Ako javnopravno tijelo ne dostavi zahtjeve u roku iz prethodne alineje, smatra se da zahtjeva nema.

Modul ePlanovi Informacijskog sustava prostornog uređenja (za javnopravna tijela) i urudžbeni zapisnik (za građane)

***Dinamika s fazama izrade izmjene i dopune Plana***

Članak 9.

Izrada izmjene i dopune Plana se dijeli više faza i to:

I. faza Prikupljanje zahtjeva od javnopravnih tijela i provedba prethodnih postupaka prema posebnim propisima

II. faza Izrada Nacrta prijedloga izmjena i dopuna Plana

III. faza Utvrđivanje prijedloga izmjena i dopuna Plana za javnu raspravu, izrada elaborata prijedloga izmjena i dopuna Plana za javnu raspravu i objava javne rasprave

IV. faza Javna rasprava, izrada i objava izvješća o javnoj raspravi

V. faza Izrada Nacrta konačnog prijedloga izmjena i dopuna Plana

VI. faza Ishođenje mišljenja na Nacrt konačnog prijedloga izmjena i dopuna Plana sukladno Zakonu

VII. faza Utvrđivanje konačnog prijedloga izmjena i dopuna Plana od strane Općinskog načelnika

VII. faza Usvajanje Odluke o donošenju izmjena i dopuna Plana na Općinskom vijeću i objava Odluke u službenom glasilu

IX. faza Dostava izvornika izmjena i dopuna Plana javnopravnim tijelima sukladno Zakonu

X. faza Izrada pročišćenog teksta Odluke o donošenju izmjena i dopuna Prostornog plana uređenja Općine Mihovljan, objava u službenom glasilu

***Izvori financiranja izrade izmjene i dopune Plana***

Članak 10.

zvor financiranja izrade izmjena i dopuna Plana je proračun Općine, EU sredstva i drugi odgovarajući izvori.

***Druga pitanja značajna za izradu izmjene i dopune Plana***

Članak 11.

U skladu s člankom 86. Zakona na Prijedlog odluke o izradi izmjene i dopune Plana sukladno posebnim propisima kojima se uređuje zaštita okoliša i prirode pribavljeno je:

Mišljenje, KLASA:351-01/24-01/105, URBROJ: 2140-08/2-24-7 od 18.12.2024. godine, koje je izdalo nadležno tijelo za zaštitu okoliša i prirode: Krapinsko-zagorska županija, Upravni odjel za prostorno uređenje, gradnju i zaštitu okoliša.

***Prijelazne i završne odredbe***

Članak 12.

Sukladno članku 90. Zakona, ova Odluka dostavlja se javnopravnim tijelima i osobama koja daju zahtjeve zajedno s pozivom za izdavanje zahtjeva za izradu Izmjena i dopuna Plana.

Ova Odluka stupa na snagu 8. dana od dana objave u službenom glasniku Krapinsko-zagorske županije.

KLASA: 350-02/24-01/01

URBROJ: 2140-23-01-24-27

Mihovljan, 19.12.2024.

PREDSJEDNIK OPĆINSKOG VIJEĆA

Silvestar Vučković